Славамір Адамовіч

чытае і каментуе верш Адамовіча на сустрэчы ў Доме літаратуры на Кракаўскім прадмесці ў Варшаве]]
**Славамі́р Ге́нрыхавіч Адамо́віч** (нар. , станц. Унежма, Анежскі раён, Архангельская вобласць) — беларускі , грамадскі дзеяч, адзін з заснавальнікаў Таварыства маладых літаратараў «Тутэйшыя», лідар арганізацыі «Правы рэванш», сябра «Таварыства вольных літаратараў», актывіст Руху салідарнасці «Разам».

## Біяграфія 
Бацькі — Генрых Адамовіч і Юзэфа Чантарыцкая. Скончыў 8 класаў Будслаўскай школы (1977), Свірскае СПТВ-17 (1979). Працаваў у Казахстане, пасля ў саўгасе «Будслаўскі». У 1980—1982 служыў у Савецкай арміі. Працаваў на Беларускай чыгунцы, на станкабудаўнічым заводзе імя Кірава ў Мінску. У 1986—1992 вучыўся на філфаку БДУ; у 1991—1995 працаваў у «Настаўніцкай газеце». Член Саюза беларускіх пісьменнікаў (з 1999).

С. Адамовіч — адзін са стваральнікаў Таварыства маладых літаратараў «Тутэйшыя».

У сярэдзіне 1990-х — лідар праварадыкальнай арганізацыі «Правы рэванш», якая аб’ядноўвала ў асноўным творчых людзей, прыхільнікаў беларускай гісторыі і эпатажнага сучаснага беларускага мастацтва. 

У 1996 г. атрымаў літаратурную прэмію «Гліняны вялес», заснаваную ў 1993 г. «Таварыствам Вольных Літаратараў», за зборнік вершаў «Каханне пад акупацыяй».

У лістападзе 1995 г. напісаў верш «Убей президента!», за які быў арыштаваны 6 красавіка 1996 г. У турме КДБ трымаў сухую галадоўку. У зняволенні вёў дзённік, які затым выйшаў асобнай кніжкай «Турэмны дзённік». Праз 10 месяцаў, 7 лютага 1997 г., выпушчаны пад падпіску аб нявыездзе. Пакаранне, да якога прыгаварыў Славаміра Адамовіча суд, фактычна абмяжоўвалася тым тэрмінам, які ён ужо адбыў у зняволенні.

У жніўні 1997 на адным з апазіцыйных мітынгаў публічна зашыў сабе рот у знак пратэсту супраць ціску ўладаў на незалежныя СМІ і незалежных журналістаў.

У 2000 знаходзіўся ў ЗША, працаваў на будоўлях Нью-Ёрка. Уваходзіў у склад Цэнтральнай Рады Беларускай Партыі Свабоды. З 2002 па 2009 жыў у Нарвегіі ў горадзе Будзё (Bodø). У Нарвегіі атрымаў палітычны прытулак. У ліпені 2009 вярнуўся на Беларусь.

Жыве ў Беларусі і ў Нарвегіі.

Прымаў удзел у мітынгу супраць вынікаў прэзідэнцкіх выбараў 19 снежня 2010 г. у Мінску. Затрыманы і пакараны адміністрацыйным арыштам на 15 сутак па арт. 23.34 ч.1 КаАП РБ — «парушэнне парадку арганізацыі і правядзення масавых мерапрыемстваў».

## Бібліяграфія 
* «Кальварыйскія клёны» (Мінск, 1990)
* «Зямля Ханаан» (Полацк, 1993)
* «Зваротныя правакацыі» (Полацк, 1994)
* «Каханне пад акупацыяй» (Мінск, 1996)
* «Спіраль Бруна» (Мінск, 1997)
* «Плавільшчыкі расы» (Вільнюс, 1999)
* «Турэмны дзённік» (Мінск, 2001)
* «Рым» (Мінск, 2011)
* «Цана Еўропы, альбо Гісторыі Вільмана» (2016) 

## Крыніцы 
## Літаратура 
* Адамовіч, С. Турэмны дзённік: Дакументы, дзённікі, вершы. — 2001. — 160 с. ISBN 9955-437-10-3
* Palitviazni.info Хронікі беларускіх палітвязняў. — 2013. — 22-23 с.

## Спасылкі 
* http://berserk5.livejournal.com/ — блог С. Адамовіча ў ЖЖ
* http://community.livejournal.com/by_slavamir/ — суполка аматараў творчасці С. Адамовіча ў ЖЖ
* Турэмны дзённік 
* Славамір Адамовіч у даведніку «Хто ёсць хто ў Рэспубліцы Беларусь» 
* Славамір Адамовіч на сайце «Родныя вобразы»
* http://aljans.by/2011/10/byelaruskaya-partyya-svabody/
* http://kamunikat.org/Adamovicz_Slavamir.html
* http://www.racyja.com/hramadstva/paeta-slavamira-adamovicha-zatrymali/ 
* http://belsat.eu/ru/news/slavomir-adamovich-horosho-chto-hotya-by-vypustili-bez-volchego-bileta/
* http://www.radyjo.net/4/91/Artykul/235652  
* http://pdf.kamunikat.org/27539-1.pdf 
* https://docs.rferl.org/be-BY/2010/03/22/adzin_dzen_palitviaznia.pdf

Катэгорыя:Члены Саюза беларускіх пісьменнікаў
Катэгорыя:Грамадскія дзеячы Беларусі
Катэгорыя:Беларускамоўныя паэты
Катэгорыя:Паэты Беларусі
Катэгорыя:Рэпрэсаваныя рэжымам Лукашэнкі